Smještaj pustinje Rub' al Khali na Arapskom poluotoku
Pješčane dine Rub' al Khalija
Tipični pejzaž iz pustinje
Satelitska fotografija pješčanih dina Rub' al Khali
**Rub' al Khali** (arapski: الربع الخالي, u prijevodu **Prazni prostor**), jedna je od najvećih pješčanih pustinja na svijetu. Prostire se na jugu Arapskog poluotoka i obuhvaća južni dio Saudijske Arabije, sjeverni dio Omana, istočne dijelove Ujedinjenih Arapskih Emirata i sjever Jemena. Rub' al Khali pokriva oko 650.000 km² (područje između koordinata 44° 30' i 56° 30' geografske dužine i 16° 30' i 23° 00' geografske širine), za usporedbu to je veći prostor nego teritorij Nizozemske, Belgije i Francuske zajedno. Pustinja je duga oko 1000 km i široka oko 500 km, potpuno je nenastanjena i njom danas čak ni beduini ne putuju.

Istraživanja
------------

Prvi Evropljanin koji je izvjestio o pustinji bio je portugalski jezuit Pedro Páez pri kraju 16. stoljeća. Prve pisane izvještaje o toj pustinji napravili su engleski istraživači Bertram Thomas 1931 i St. John Philby 1932. godine. Prvo veće i temeljitije istraživanje obavio je engleski istraživač Wilfred Thesiger između 1946. i 1950. godine. On je prošao teren Rub' al Khalija nekoliko puta i uspio geografski locirati dobar dio terena, uključujući i planine Omana.

### Suvremena istraživanja

Najnoviju naučnu ekspediciju koja je istraživala pustinju organiziralo je Saudijsko geološko društvo. U timu je bilo 89 ekologa, geologa i drugih naučnika iz Saudijske Arabije, te stručnjaka iz inozemstva. Ekspedicija je krenula u istraživanje pustinje 25. februara 2006. i otkrila je brojne fosile te meteorske stijene u naizgled praznom prostoru pješčanih dina. Ekspedicija je također otkrila 31 novih vrsta i sorti bilja, te 24 vrsti ptica koje nastanjuju pustinju. Sve to duboko je impresioniralo naučnike, kako te vrste uspjevaju preživjeti pod tako teškim uvjetima u tzv. Praznom prostoru, zbog toga su u šali prezvali pustinju u *Rub 'al-Ghali* (dosl. Vrijedni prostor).

Klima, biljni i životinjski svijet
----------------------------------

Ljetne temperature koje u Rub' al Khaliju dosežu i do 55 °C, a pješčane dine koje dosežu preko 330 metara visine, čine Rub 'al Kali jednim od najsurovijih mjesta na Zemlji. Životinski svijet ove pustinje svodi se na pauke i male glodavce, dok se rijetko bilje može naći širom pustinje. Po svojim ekološkim značajkama Rub' al Khali je zapravo samo dio velike Arabijske pustinje i sličan je Istočnoj Sahari.

Pustinja Rub' al Khali se širi već milenijima. U davnoj prošlosti preko Rub 'al Khalija je išao karavanski put trgovine tamjana sve do oko 300. godine novoga vijeka. Na njemu se nalazio i izgubljeni pustinjski grad Iram koji je napušten kad je propao karavanski put. Još do nedavno, pojedina plemena živjela su u ponekim dijelovima Rub' al Khalija, najviše njih u regiji Nadžranu (jugoistok Saudijske Arabije). Kroz Rub' al Khali danas vodi svega nekoliko cesta, koje povezuju naftna polja i nekadašnja malobrojna naselja.

Nafta
-----

Geološki, Rub' al Khali je drugo područje po rezervama nafte na svijetu. Otkrivene su velike količine nafte ispod pješčanih dina. Područje kod saudijskog grada Sheyba na jugoistoku pustinje je današnje najveće nalazište nafte u Saudijskoj Arabiji.

Izvori
------

1. ↑  Peter Vincent (2008). *Saudi Arabia: an environmental overview*. Taylor & Francis. str. 141. ISBN 978-0415413879. Pristupljeno 22. 8. 2010.
2. ↑  Clark, Arthur (1989). Amdt, Robert. ur. „Lakes of the Rub' al-Khali". *Saudi Aramco World* **40** (3): 28–33. ISSN 0003-7567. Pristupljeno 2010-08-22.
3. ↑  Llewellyn-Smith, Robert (2001). „Arabian Desert and East Sahero-Arabian xeric shrublands (PA1303)". *Wild World*. World Wildlife Fund. Pristupljeno 22. august 2010.

Vanjske veze
------------

***Rub' al Khali*** na Wikimedijinoj ostavi

* Jezera Rub’a Al-Khalija na stranicama Saudi Aramco World
* Stranice istraživača Mikaela Strandberga posvećene pustinji

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 233796081
* GND: 4263198-1
* SUDOC: 200644882

 |